**Juhatuse 5. märtsi 2020 koosoleku PROTOKOLL**

Kell 14 -17 Tehnopoli nõupidamiste ruumis Jupiter

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed, Kristo Reinhold, Mart Aguraiuja, Argo Stallmeister ja Märt Viileberg

Kutsutud: Peeter Matt

Puudusid: Krister Peetmaa, Jevgeni Lištšina ja Janek Sulev

**Koosoleku päevakord:**

1. Päevakorra kinnitamine
2. Eelmise koosoleku protokolli kinnitamine
3. Hulgimüüjate ja tootjate toimkonna kuulamine
4. Elektritoodete, -projekteerimise, -tööde ja auditite kvaliteedi tagamine koostöös TTJA-ga. Seadmeohutuse seaduse juurde kuuluva määruse muutmise ettepanek
5. Elektroenergeetika Seltsi juhatuse ettepanek elektrikute kompetentsuse tõendamise muutmiseks
6. EETELi aastaaruande 2019 üle vaatamine ja auditeerimisele saatmine
7. Muudatused liikmeskonnas
8. EETELi 25.juubelikonverentsi ja -pidustuste korraldamine
9. EETELi teenetemärkide andmine
10. EETELi juhatuse liikmete lepingu teema arutelu

**Koosoleku käik:**

* + - 1. **Koosoleku päevakorra kinnitamine**

Päevakord kinnitati.

**2. Eelmise juhatuse koosoleku protokolli kinnitamine**

Protokoll kinnitati.

1. **Hulgimüüjate ja tootjate toimkonna kuulamine**

Toimkonna esimees Peeter Matt andis ülevaate laienenud koosseisus hulgimüüjate ja tootjate toimkonna (HMTT) tegevusest. Käesoleval ajal toimub toimkonna liikmete koosseisu täpsustamine, seni on registreeritud 17 liikmesetevõtet. Tunnustust väärib Heiki Liiseri tegevus suhete arendamisel Eesringlus MTÜga, et koostöös keskkonnainspektsiooniga kohustada kõiki elektriseadmete ning materjalide tootjaid ja maaletoojaid tagama nendest tekkivate jäätmete käitlust vähendamaks ebavõrdset konkurentsi elektriseadmete ja materjalide turul.

HMTT liikmete hulgas on 12 ETIM grupi liiget, kelle initsiatiivil otsustas HMTT 27. veebruari koosolek teha EETELi juhatusele ettepaneku saata tegevjuht ETIM Internationali peaassambeleele. Toimkond peab oluliseks ETIM süsteemiga tutvumist ja rakendamist, et luua eeldused e-ehituse platvormi, sh BIM rakendamiseks.

**Otsustati** võtta informatsioon teadmiseks ja saata tegevjuht, juhatuse aseesimees ETIM Internationali 5-6. mail Barcelonas toimuvale peaassambleele, kus EETEL võetakse vastu selle liikmeks.

HMTT tegevuse näitel toimunud arutelu käigus leiti, et edaspidi on vajalik tutvuda ka Euroopa Paigaldajate Assotsiatsiooni **EuropeOn** tegevusega, mis võimaldaks rahvusvahelise visiooni lisandumisega elavdada ka EETELi paigaldajate toimkonna tegevust. Ühtlasi võiks kaaluda auditeerijate kaasamist paigaldajate toimkonna tegevusse analoogiliselt hulgimüüjate toimkonna laienemisega HMTTks.

1. **Elektritoodete, -projekteerimise, -tööde ja auditite kvaliteedi tagamine koostöös TTJAga**

Mart Aguraiuja ja Argo Stallmeister andsid ülevaate vajadusest piirata ilma elektrialase kõrghariduseta isikute tegevust elektriala projekteerijatena ja auditeerijatena.

**Otsustati,** et eespool toodud juhatuse liikmed valmistavad **12. märtsiks** ette EETELI ettepaneku TTJAle asjakohase määruse muutmiseks.

1. **Eesti Elektroenergeetika Seltsi juhatuse ettepanek elektrikute kompetentsuse tõendamise muutmiseks**

Olles tutvunud ettepaneku sisuga, **otsustati** moodustada ettepaneku arutamiseks ja EETELi seisukoha kujundamiseks töögrupp kooseisus Kristo Reinhold, Mart Aguraiuja, Jaak Kümnik, Krister Peetmaa, Urmas Leitmäe ja Märt Viileberg. Urmas Leitmäe valmistab ette lähteseisukohad. Töögrupi kogunemise **12. nädalal** lepib kokku tegevjuht.

1. **EETELi aastaaruande 2019 üle vaatamine ja auditeerimisele saatmine**

Tegevjuht tutvustas raamatupidamise poolt koostatud liidu aastaaruannet 2019 ja tema poolt ette valmistatud tegevusaruannet.

**Otsustati** mõlemad dokumendid heaks kiita ja saata aastaaruanne auditeerimisele, milleks sõlmida leping Audiitorteenuse Oüga.

1. **Muudatused liikmeskonnas**

Tegevjuht tutvustas KH Energia-Konsult AS avaldust EETELi liikmelisuse taastamiseks.

**Otsustati** taastada KH Energia-Konsult AS liikmelisus.

1. **EETELi 25. juubelikonverentsi ja -pidustuste korraldamine**

Tegevjuht andis ülevaate15. mail toimuvate juubelisündmuste plaaniliselt toimuvatest ettevalmistustest. Konverentsi korraldus Sokos Hotel Virus, teemad ja esinejad on suures osas kokku lepitud. Galaõhtu ettevalmistus toimub samuti plaanipäraselt. Mõlema sündmuse eelarvetes on arvestatud liidu eelarves ette nähtud toetusega.

**Otsustati** võtta info teadmiseks ja jätkata juubelisündmuste plaanikohast ettevalmistust, kuid jälgida koroonaviiruse levikuga seotud võimalikke kehtestatavaid piiranguid ja vajadusel kaaluda galaõhtu edasi lükkamist või ära jätmist.

1. **EETELi teenetemärkide andmine**

Tegevjuht tutvustas EETELi seni välja antud teenetmärkide saanute nimekirja.

**Otsustati** välja anda teenetemärgid kümnekonnale inimesele elektrialal silmapaistva tegevuse eest eeskätt viimasel viiel aastal, aga ka elutöö eest. Juhatuse liikmetel ja erialatoimkondade juhtidel teha **25. märtsiks** ettepanekud, kellele EETELi teenetemärgid anda.

1. **EETELi juhatuse liikmete lepingu teema arutelu**

**Otsustati** võimaldada Jevgeni Lištšinal esitada oma ettepanek juhatuse liikme lepingu sõlmimiseks.

Järgmine juhatuse koosolek toimub 14. aprillil 2020 kell 14-17 Tehnopoli nõupidamiste ruumis Jupiter.

Koosoleku juhataja Kristo Reinhold

Protokollija Märt Viileberg